# Airbus A300

### Izvor: Wikipedija

Airbus A300
Slijetanje A300
Tip | Putnički avion
Proizvođač | EADS (Airbus S.A.S.)
Probni let | 28. listopada 1972.
Uveden u uporabu | 30. svibnja 1975.
Broj primjeraka | 561
Najveća brzina | 0,86 M
Ekonomska brzina | 0,78 M
Razmah krila | 44,85 m
Dužina | 54,8 m
Visina | 16,62 m
Dolet | 6.670 km (maksimalno opterećen)
Težina zrakoplova | 90.060 kg
Maksimalna težina | 165.000 kg
Motor | dva turbo-fen motora

Airbus A300 je širokotrupni turbo-mlazni zrakoplov kratkog i srednjeg doleta. Uzletjevši 1972. postao je prvi širokotrupni dvo-motorni avion. Do srpnja 2007. izrađeno je 561 avion kada (zajedno sa skraćenim tipom A310) prestaje proizvodnja. U dvije klase zrakoplov može prevesti 266 putnika.

## [uredi] Povijesni razvoj

U rujnu 1967. britanska, francuska i njemačka vlada potpisala je sporazum o početku razvoja za A300 s 300 putničkih sjedišta. Već u početku su britanska i francuska vlada sumnjali u uspješnost projekta, pogotovo radi potrebe razvoja novog turbo-fen motora Rolls-Royce RB207. koji bi pokretao zrakoplov. U prosincu 1968. predlažu redizajn već započetog projekta na Airbusu A250 s 250 putničkih sjedišta. Preimenovani A300 ne treba nove motore što je uveliko smanjilo troškove razvoja. Kasnije je ipak za pokretanje zrakoplova odabran američki motor General Electric CF6-50 unijevši tako dodatno nezadovoljstvo na britanskoj strani te otkazivanje ugovora. Britanska tvornica Hawker-Siddeley ipak ostaje supotpisnik i radi na izgradnji krila koje je kasnije odigralo važnu ulogu u osobinama A300 kao zrakoplova za kratke domaće letove sve do mogućnosti interkontinentalnog leta.

Kompanija Airbus Industrie osnovana je 1970. godine od strane Aérospatiale (Francuska), i Deutsche Aerospace (Njemačka). 1971. pridružuje se i CASA (Španjolska). Svaka kompanija izrađivala je određeni dio zrakoplova koji je nakon isporuke bio spreman za ugradnju. Tvornica za kompletiranje zrakoplova nalazi se u francuskom Toulouseu u koji se dijelovi prevoze specijalnim transportnim zrakoplovom Super Guppy.

1972. godine A300 imao je svoj probni let a 1974. ulazi u redovni promet.

## [uredi] Inačice

- A300B1 –izrađena su samo dva zrakoplova: prvi prototip, dok je drugi kasnije prodan zračnom prevoziocu Air Algérie. Zrakoplov je mogao prevoziti 259 putnika. Maksimalna težina uzlijetanja bila mu je 132,000 kg a pokretan je s dva turbo-fen motora General Electric CF6-50A od 220 kN potiska.
- A300B2 –prva proizvodna inačica pokretana s CF6 ili Pratt & Whitney JT9D motorima od 227kN ili 236 kN potiska. Prvi korisnik u svibnju 1974. postao je Air France.
- A300B4 –glavna proizvodna inačica. Inačica ima dodatni centralni spremnik za gorivo (47.500 kg.).
- A300-600: -inačica iste dužine kao i inačice B2 i B4 ali radi ugradnje repnog dijela od A310 povećan mu je unutarnji prostor. Ugrađeni su i jači motori CF6-80 ili Pratt & Whitney PW4000. S inačicom je 1983. počela letjeti kompanija Saudi Arabian Airlines. Prodano je 313 komada A300-600.
- A300B10 (A310) -predstavljen je s kraćim trupom, novim krilima veće aerodinamičke iskoristivosti i manjim repnim dijelom. Dostupan je u standardnoj inačici -200 i inačici većeg doleta -300 koja može doseći 9.600 km u putničkoj i cargo inačici. Zrakoplov je izrađen i kao avio-cisterna (koristi ga Canadian Forces i Luftwaffe) koji prevozi gorivo za nadopunu vojnih zrakoplova tijekom leta.

Dobavljeno iz "http://hr.wikipedia.org../../../a/i/r/Airbus_A300_46d5.html"

Kategorija: Putnički zrakoplovi

##### Views

- Članak
- Razgovor
- Trenutna inačica

##### Traži

##### Drugi jezici

- Afrikaans
- العربية
- Česky
- Dansk
- Deutsch
- English
- Eesti
- Ελληνικά
- Español
- Euskara
- Français
- Galego
- 한국어
- Bahasa Indonesia
- Italiano
- עברית
- Magyar
- Bahasa Melayu
- Nederlands
- 日本語
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Suomi
- Svenska
- ไทย
- Türkçe
- 中文